cyanic-selkie/wikianc huggingface dataset:
Nicolas-Joseph Cugnot
Praktiske tester
Cugnot hadde heller ikke funnet en løsning på hvordan kjøretøyet skulle stanses. Selv om vognen var utstyrt med bremser var de så svake at de knapt hadde noen virkning i nedoverbakke. Testene endte med at vognen ikke lot seg stanse og kjørte ned en mur. Men på tross av dette planla Cugnot flere tester.
Cugnots liv etter ildvognen
Militæret mistet interessen for Cugnot, men han fortsatte likevel på egen hånd. I 1778 publiserte han boka Théories de la Fortification (Forskansningsteori). Fra 1779 fikk han en pensjon på 660 pund i året, som takk for sine oppfinnelser. Som en følge av uroen i Paris i 1789 mistet han denne inntekten og flyttet til Belgia. Da han i 1800 flyttet tilbake til Paris betalte Det franske konsulatet ham en liten pensjon, slik at han slapp å ha økonomiske problem i alderdommen. Han døde barnløs i 1804.
Ildvognens historie etter Cugnot
Tretti år etter de siste testene kom generalkommissaren for artilleriet, Roland, med fremlegg til Napoléon Bonaparte om å utføre nye tester med vognen som fortsatt stod på depotet. Men Bonaparte var opptatt med sine forberedelser til felttoget til Egypt og motsatte seg dette. For å spare plass på depotet ble vognen overført til klosteret Saint-Martin-des-Champs, som i dag er en del av Musée des Arts et Métiers, der den fortsatt står. Den første bil i historien er fremdeles i oppsiktsvekkende god stand.
Zimbabwe under Sommer-OL 1980
Zimbabwe under Sommer-OL 1980. Førtito sportsutøvere, tjuetre menn og nitten kvinner fra Zimbabwe deltok i friidrett og landhockey under Sommer-OL 1980 i Moskva. Zimbabwe kom på 23.-plass med en gullmedalje.
Primal (Cadaver-demo)
Primal er det femte demoen (EPen) til det norske death metal-bandet Cadaver, utgitt 2001.
Hestesport under Sommer-OL 1976
Hestesport under Sommer-OL 1976. Hestesport var med på det olympiske programmet for femtende gang under OL-1976 i Montréal. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Vest-Tyskland ble beste nasjon foran USA, begge med to gullmedaljer.
Stenbråtveien (Oslo)
Stenbråtveien (11–135, 92–128; ikke alle numre er i bruk) er en vei på Mortensrud i bydel Søndre Nordstrand i Oslo. Den går nordover fra Mortensrudveien og ender som blindvei i en snuplass.
Veien fikk navn i 1988 etter plassen Stenbråten.
Stenbråten skole er i nr. 89.
Krag-Petersson
Krag-Petersson er en rifle utviklet av nordmannen Ole Herman Krag og den svenske våpenkonstruktør Axel Petersson i 1872.
Riflen var det første repetergevær approbert av det norske forsvar, og et av de første repetergevær som ble tatt i bruk i et lands forsvar på verdensbasis. Tester foretatt av det norske forsvaret viste at riflen var et robust, hurtigskytende og presist gevær. Den hadde et rørmagasin liggende parallelt med løpet. Som i mange av de tidlige rørmagasinvåpnene var patronen en randtenningspatron. Riflen ble approbert i 1876.
På siste halvdel av 1800-tallet gjennomgikk militærvåpen en rivende utvikling. Ikke minst hadde utviklingen av røyksvakt krutt mye å si. Den 12 mm randtenningspatronen med svartkruttladning hadde for liten rekkevidde og manglet gjennomslagskraft i forhold til nyere patroner som 7,92 Mauser og .303 British fra 1880-åra. Etter å ha blitt faset ut rundt år 1900 av Krag-Jørgensen riflen, ble store deler av riflebeholdningen solgt til sivile og ble da ofte sterkt ombygd.
Dean Parks
Dean Parks er en amerikansk gitarist og studiomusiker fra Los Angeles, mest kjent for sine mange bidrag på album av Steely Dan. Han var gift med en annen musiker, Carol Parks, og de har to døtre sammen, Acacia og Amanda.
Parks har skrevet sanger og musikk til filmene The Care Bears Movie II: A New Generation (sammen med kona Carol), Bowfinger, Mitt store, fete, greske bryllup, The Big Bounce og Dreamer: Inspired by a True Story.
Dean Parks kan høres på over 800 album av andre musikere. Noen eksempler på artister er Chet Atkins, Michael Bolton, Toni Braxton, Larry Carlton, Al Jarreau, Leonard Cohen, Natalie Cole, The Corrs, Celine Dion, Phil Driscoll, David Foster, Art Garfunkel, Michael Jackson, B.B. King og Joe Cocker.
Heroringvinge
Heroringvinge (Coenonympha hero) noen ganger omtalt som herosommerfugl, er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Denne sjeldne arten finnes i Norge bare noen få steder på Østlandet, og den er én av få norske insektarter som er fredet.
Utseende
En ganske liten ringvinge (vingespenn 26 –34 mm), grunnfargen mørkebrun. Den kan kjennes fra de andre, norske Coenonympha-artene på den mørke fargen, og fra alle andre norske ringvinger på størrelsen. Bakvingene har 3-4, ofte litt utviskede, øyeflekker langs kanten på oversiden, på undersiden har den markerte øyeflekker og et hvitt tverrbånd. Larven er grønn med en mørkegrønn rygglinje, to hvite striper og blekgule sidelinjer.
Levevis
Larven lever på gress, men det er uvisst hvilke arter de norske bestandene bruker. De voksne sommerfuglene flyr i juni-juli, særlig på fuktige gressenger i skog og i overgangen mellom kulturlandskap og våtmark. Som de andre Coenonympha-artene er den ikke noen særlig utholdende flyger, og bestandene er ganske stedbundne.
En truet art
Museumsmateriale tyder på at heroringvingen var temmelig vanlig på Sørøst-landet for rundt 100 år siden, men i dag finnes det bare isolerte bestander i Østfold, Akershus og den sørlige delene av Hedmark. Den fantes før også i Vestfold, men ser ut til å være utdødd der. Arten kan være truet av flere faktorer, særlig nedbygging av lokalitetene til boligformål, golfbaner eller lignende, men også av opphør av beiting som fører til at skogsenger gror igjen. Den ble fredet mot innsamling i 2001, men det er tvilsomt om dette forbudet gir noe effektivt vern av arten, som først og fremst er truet av at habitatet dens forsvinner.
Emperor
Emperor er et norsk symfonisk black metal-band, som startet på Akkerhaugen i Telemark.
Emperor er også kjent for medlemmenes kriminelle rulleblad. Flere bandmedlemmer ble dømt for medvirkning til kirkebrannene på 1990-tallet og et annet medlem, Bård «Faust» Eithun, ble dømt til fengselsstraff i 14 år for overlagt drap på en homofil mann.
Liège–Bastogne–Liège 2007
Liège–Bastogne–Liège 2007 tok plass 29. april. Rittet kjøres i den belgiske regionen Vallonien.
Liège–Bastogne–Liège, 262 km
29-04-2007
Klatrekonkurransen
I tillegg til hovedkonkurransen, er det 12 stigninger i rittet som tilsammen utgjør en klatrekonkurranse. Første, andre og tredjemann over hver stigning blir premiert med 4, 2, og 1 poeng. Rytterne må fullføre rittet for å regnes med i konkurransen. Hvis det to eller flere ryttere har samme poeng, blir rytteren med best resultat i hovedkonkurransen rangert foran de andre rytterne.
L.S. Lowry
Laurence Stephen Lowry (født 1. november 1887 i Stretford ved Manchester, død 23. februar 1976), også kjent som L.S. Lowry, var en engelsk kunstner. Hovedmengden av hans bilder skildrer liv og landskaper fra byen og distriktet hvor han bodde i 30 år av sitt liv.
Lowry er kjent for sine scener fra det industrialiserte miljøet som fantes i Nord-England på begynnelsen av 1900-tallet. Han hadde en karakteristisk malemåte med gråaktige bylandskaper befolket med en mengde menneskefigurer, malt nærmest som «fyrstikkmenn». Han malte også mystiske avfolkede landskaper og portretter av mennesker hensunket i egne tanker.
L.S. Lowry ble tildelt mange æresbevisninger, og har blant annet rekorden når det gjelder å ha avslått å motta kongelige sådanne, Han avslo to ganger Order of the British Empire: som offiser (OBE) i 1955, og som Commander (CBE) i 1961. I tillegg avslo han knighthood of the United Kingdom i 1988 og Order of the Companions of Honour både i 1972 og 1976. En av titlene innebar å bli adlet.
I 1999 var et av Lowrys bilder: Going To The Match til salgs. Det kjente auksjonsfirmaet Sotheby's i London sto for budrunden som endte på GBP 1 926 500, som var rekord for et moderne kunstverk til da.
Rasestandard
Rasestandard er et teoretisk verktøy som definerer (beskriver) hvordan et dyr av en bestemt rase i teorien skal se ut, for eksempel hunder og katter. Rasestandarden gir et idealbilde av dyret, men ofte beskrives også uønskede, eksteriørmessige, anatomiske feil og mangler. I noen grad omfatter også en rasestandard dyrets psykologiske- og bruksmessige egenskaper, samt hjemland og opprinnelsesland. Hjemlandet er i så måte det land som har ansvaret for rasestandarden, men man må være klar over at en rasestandard allikevel kan variere fra land til land, ikke minst som følge av nasjonal praksis.
Standardens hensikt
Hensikten med en rasestandard er å trygge (sikre) og forbedre en rase eller rasevarietetens genetiske framtid, gjennom å definere et bilde av hva som er ønsket og uønsket, slik at avl på disse egenskapene fremmes. Fra tid til annen kan rasestandarder bli oppdatert (justert).
Standardens voktere
Rasestandardenes voktere er gjerne internasjonale og nasjonale registre, f.eks. ulike lands kennelklubber, rasedyrforbund eller avl- og oppdrettslag.
Såkalte eksteriørdommere (også kalt dommere) blir trent opp i å tyde og tolke rasestandardene, for derigjennom å kunne bedømme de dyr som stilles ut opp mot denne. En slik utdanning tar gjerne mange år å fullføre. Dommerens objektivitet og fagkunnskap (erfaring og kunnskap) er selvsagt svært viktig for resultatet, og derav rasens utvikling og framtid.
Problemstillinger
I mange tilfeller er en enkelt dommers oppfatning av et dyr også hele grunnlaget for resultatet av bedømmingen. Dersom dommeren objektivitet og faglige kunnskap ikke er god nok, kan man få uønskede varige endringer i en rase på sikt. Slikt skjer dessverre også alt for ofte, og kommer særlig til uttrykk innenfor bedømming av kjæledyr.
I de senere år har man alt ofte sett at dommere framelsker ekstremiteter, f.eks. i bedømming av ulike hunderaser. Rynkete hunder blir stadig mer rynket, små hunder blir mindre og større hunder blir større. Noen hunder har sågar blitt så ekstreme i sin anatomi at de har fått problemer med å puste og å føde sitt eget avkom.
Et problem med bedømminger innenfor kjæledyrorganisasjonene er at dommeren i mange tilfeller selv er både oppdretter og utstiller i samme land. Selv om dommeren ikke kan bedømme egne dyr, kan man tenke seg at objektiviteten overfor konkurrerende oppdrettere kan slå negativt ut. Et resultat av denne muligheten kan komme til uttrykk gjennom at noen mennesker ikke ønsker å stille ut sine dyr overfor bestemte dommere, selv om det ikke finnes et dokumenterbart grunnlag for å hevde at dommeren ikke er ærlig og objektiv.
Goodbye Yellow Brick Road
Goodbye Yellow Brick Road er et dobbelalbum fra Elton John, utgitt i 1973 på Dick James Music og produsert av Gus Dudgeon. Albumet er et høydepunkt i Elton Johns karriere, og i 2003 kom albumet på 91.-plass på musikkmagasinet Rolling Stones liste over «Tidenes 500 beste album».
Albumet ble Elton Johns tredje strake album på førsteplass på Billboard 200 i USA, og det kom på førsteplass også på UK Albums Chart i Storbritannia. Albumet har solgt omtrent 31 millioner eksemplarer på verdensbasis.
Singlene «Goodbye Yellow Brick Road», «Saturday Night's Alright for Fighting», «Bennie and the Jets» og «Candle in the Wind» kom høyt oppe på hitlistene i både Nord-Amerika og i Europa.
En sjelden pressing av albumet var på gul vinyl.
Sporliste
Alle sangene er skrevet av Bernie Taupin og Elton John.
Side 1:
Side 2:
Stortingsvalget 1973
Stortingsvalget 1973 var et norsk parlamentsvalg som ble avholdt søndag 9. og mandag 10. september. Valgdeltagelsen var på 80,2 prosent. Antallet stortingsrepresentanter økte med 5, til 155, ettersom oddetall bidrar til å forhindre stemmelikhet i voteringer. Av de nye mandatene var to i Oslo og tre i Akershus.
Lars Korvalds regjering gikk av etter valget og ble etterfulgt av Trygve Brattelis andre regjering. Bratteli, som hadde gått av etter EF-valget i 1972, var tilbake i regjeringskontorene etter kun ett år i opposisjon.
Nye partier og konstellasjoner
Flere partier og valglister stilte til valg for første gang i dette stortingsvalget. Blant annet hadde EF-striden skapt bevegelser i det norske partisystemet. Sosialistisk Folkeparti, som hadde vært representert på Stortinget fra 1961 til 1969, dannet et valgforbund med Demokratiske Sosialister (AIK), Norges Kommunistiske Parti og uavhengige som fikk navnet Sosialistisk Valgforbund. Dette ble i 1975 til partiet Sosialistisk Venstreparti.
Anders Langes Parti (senere Fremskrittspartiet) ble stiftet i 1973 og vant representasjon på Stortinget ved første forsøk. Venstre var blitt splittet av EF-striden, og to partier med bakgrunn i Venstre (Det Nye Folkeparti og Venstre) ble representerte på Stortinget etter valget. Samlet gikk imidlertid de to fraksjonene sterkt tilbake. Rød Valgallianse stilte også til valg for første gang som en allianse som blant annet inkluderte det nystartede AKP (m-l).
Valgresultatet
Arbeiderpartiet gikk sterkt tilbake, og opplevde sitt dårligste valgresultat siden 1930. Kristelig Folkeparti og sittende statsminister, Lars Korvald, gikk klart frem. Likevel gikk Korvald-regjeringen av, og Arbeiderpartiet tok over makten. Verdens Gang skrev på forsiden morgene etter valget at «Etter et av de mest sviende valgnederlag i Arbeiderpartiets historie må Trygve Bratteli nå danne regjering», mens overskriften på neste side lød «Taperen overtar». Bratteli dannet mindretallsregjering, men var avhengig av støtte fra Sosialistisk Valgforbund for å få flertall i Stortinget.
Andelen velgere som skiftet parti ved valget i 1973, var høyere enn ved foregående stortingsvalg. Stortingsvalget i Norge i 1973 er omtalt som et av flere «jordskjelvvalg» i Skandinavia i perioden 1970–73. Ved disse valgene skjedde markante endringer i partisystemene, og valget markerer et skille i norsk politikk. Fra og med 1973 ble flere partier representert i nasjonalforsamlingene, velgerne i Skandinavia ble mindre trofaste og mer villige til å bytte parti fra et valg til et annet, og støtten til de tradisjonelt store partiene ble mindre stabil.
Det svake valgresultatet og lekkasje av velgere til Sosialistisk Valgforbund bidro til å radikalisere deler av Arbeiderpartiets politikk. Francis Sejersted argumenterer for at denne dreiningen mot venstre var basert på en feiltolkning av valgresultatet i 1973 fra Arbeiderpartiets side. Partiet tolket tapet av velgere til SV som et ønske om en mer radikal politikk. I realiteten var det et konservativt valg, og det første siden 1945 der venstresiden var i mindretall i antall velgere. Arbeiderpartiets steg til venstre lot Høyre innta rollen som ansvarlig forsvarer av sosialdemokratiet, og var videre med å bane vei for høyrebølgen i norsk politikk etter Stortingsvalget i 1981.
Nasjonalt
¹ Endring i forhold til Sosialistisk Folkeparti og Norges Kommunistiske Parti sammenlagt i 1969. ² Mandater fra borgerlige felleslister fordelt på enkeltpartiene.
De borgerlige felleslistene var:
Statistisk sentralbyrå lager en statistikk over valgresultatet med felleslistene oppdelt på de enkelte partia. Resultatene for disse partia på landsbasis blir da:
Valgkretsene
Bergen og Hordaland var for første gang slått sammen til én valgkrets.
Førstegangsrepresentanter
Blant markante politikere som ble valgt som faste stortingsrepresentanter for første gang i 1973, var blant andre Kjell Magne Bondevik og Carl I. Hagen.
Mark Robins
Mark Gordon Robins (født 22. desember 1969) er en engelsk fotballtrener og tidligere fotballspiller som er hovedtrener for den engelske klubben Coventry City FC.
Han begynte karrieren i Manchester United i 1986. Han spilte en viktig del i laget som vant FA-cupen i 1990. Dette var Alex Fergusons første trofe i Manchester United. Han scora vinnermålet i tredjerundekampen mot Nottingham Forest og i semifinaleomkampen mot Oldham Athletic. Det blir ofte spekulert og sagt at målet hans mot Nottingham Forest redda Fergusons karriere som manager i Manchester United.
Han forlot United til fordel for Norwich City i 1992, og summen var på £800,000. Han spilte en viktig rolle i en del av Norwich største suksess. Han scora blant annet to av målene som gjorde at Norwich slo Arsenal på Highbury på åpningsdagen av den aller første sesongen av Premier League. Norwich ble nummer tre samme sesong, og kvalifiserte seg til UEFA-cupen. Sesongen 1993/94 var preget av skade. Han ble solgt til Leicester City i 1995 etter å ha kommet på kant med manager John Deehan.
Leicester rykka ned i hans første sesong, men rykka opp igjen neste sesong. Leicester vant også Ligacupen i 1997. Han spilte senere for en rekke klubber både i utlandet og i England.
I 2007 ble han manager for Rotherham United, en stilling han hadde fram til september 2009. Da ble han ny manager i Barnsley, en stilling han beholdt helt til han gikk av mot slutten av 2010/2011-sesongen.
Årset
Årset er et tettsted i Ålesund kommune i Møre og Romsdal.
Tettstedet har innbyggere per 1. januar, og ligger på sørsiden av Ellingsøya ved Ellingsøyfjorden omtrent 17 kilometer nordøst for Ålesund sentrum, og 11,5 kilometer øst for tettstedet Hoffland.
Tornekrattet
Tornekrattet er en uavhengig og upolitisk supporterklubb for Molde Fotballklubb. Den ble startet etter cupfinalen i 1994 av en gruppe kalt «Granlia-gjengen». På Molde Idrettspark (gamle Molde Stadion) sto Tornekrattet plassert øverst på vestre ståtribune. I dag er supporterklubben plassert på inngang 13 på Aker Stadion, bak det vestre målet. Den er i dag en av de eldste supporterklubbene i Norge. Tornekrattet har i dag ca. 1000–1100 medlemmer.
Tifogruppen Krattet Tifo fikk 3.-plass i supporterutmerkelsen Gullblusset i avdelingen for supporterklubber over 500 medlemmer, for tifoen de presenterte under cupfinalen 2005.
Arkadiusz Radomski
Arkadiusz «Arek» Radomski (født 6. mars 1977) er en polsk fotballspiller som for øyeblikket spiller som midtbane for FK Austria Wien og det. Radomski startet sin karriere i Mieszko Gniezno, og spilte der fram til 1993. Han spilte bare 2 kamper i den øverste polske ligaen. Han ble kort tid etterpå hentet til nederlandsk liga. Fra 1994 til 2005 hadde han spilt 307 kamper og scoret 19 mål. I 2006 vant han den østerrikske ligaen og cupen med FK Austria Wien.
Testament
Et testament eller testamente (av latin testamentum, «bevitnelse») er et dokument som inneholder en fortegnelse av hva man vil skal skje med ens eiendeler etter at man er død. Gjennom testamentet kan man innenfor lovens begrensninger (eller arvingenes samtykke) bestemme at de legale arvereglene skal fravikes. Ettersom opprettelse av testament er en såvidt viktig beslutning, og det kan være fare for at det vil bli påberopt forfalskede testamenter etter at arvelateren er død, er det i de fleste land opprettet nokså strenge formregler som må være oppfylt for at testamentet skal anses gyldig. Er ikke disse reglene oppfylt, vil ikke testamentet ha noen virkning.
La Palma
La Palma, også kjent som La isla bonita («Den vakre øya») og offisielt San Miguel de La Palma, er den nordvestligste øya i den spanske øygruppen Kanariøyene. Den ligger i Atlanterhavet, utenfor kysten av det sørlige Marokko i Afrika. La Palma har et areal på 708 km2, noe som den femte største av de åtte store øyene i Kanariøyene. La Palma er en del av den spanske provinsen Santa Cruz de Tenerife. På slutten av 2020 hadde La Palma en fastboende befolkning på 85 840 innbyggere, av disse bor 15 716 i hovedstaden Santa Cruz de La Palma og rundt 20 467 i Los Llanos de Aridane. Det høyeste fjellet er Roque de los Muchachos, på 2423 meter, og er nummer to blant toppene på Kanariøyene etter fjellmassivet Teide på Tenerife som er 3715 meter høyt.
Testament
Begrensninger i testasjonsadgangen
Også ektefellens lovbestemte arv (minstearven), som er ¼ av avdødes nettoformue eller minimum 4 G avhengig av avdødes økonomi, vil ikke kunne reduseres uten videre. I norsk rett krever for eksempel dette at ektefellen underrettes på forhånd, jf. arveloven § 7. Det er likevel ikke adgang til å avskjære gjenlevende ektefelles rett til en minstearv tilsvarende 4 G, jf. arveloven § 7, siste punktum. 4 G er følgelig å anse som en "garantert minstearv".
Formregler
Dersom det foreligger en nødsituasjon, slik at overholdelse av de vanlige formreglene ikke er mulig, finnes det en snever unntaksregel i § 51 (såkalt nødtestament). Det er imidlertid mye som skal til for at vilkårene her skal være oppfylt.
Endringer og nye testamenter
Testamentet kan fritt trekkes tilbake eller endres, men dette krever at de samme formkravene er oppfylt som nevnt ovenfor. Et unntak gjelder ved rent tilbakekall – det er antatt at det i slike tilfeller er tilstrekkelig å streke over dokumentet, ødelegge det eller lignende. Notoritetshensyn tilsier imidlertid at man går frem på den vanlige måten, med vitner som underskriver på tilbakekallet.
La Palma
Opprinnelse og geologi
La Palmas geografi er et resultat av den vulkanske dannelsen av øya. De høyeste toppene når over 2.400 meter over havet, og bunnen av øya ligger nesten 4.000 meter under havoverflaten. Den nordlige delen av La Palma er dominert av Caldera de Taburiente nasjonalpark, med en bredde på 9 km og en dybde på 1500 meter. Det er omgitt av en ring av fjell som varierer fra 1600 meter til 2400 meter i høyden. Navnet kommer fra den dype og bratte vulkanske kalderaen Caldera de Taburiente. På dens nordlige side er de synlige restene av det opprinnelige undervannsfjellet. Bare den dype ravinen Barranco de las Angustias («Angstens ravine») fører inn i det indre området av kalderaen. Man kan kun komme dit til fots. De ytre bakkene er kuttet av mange kløfter som går fra 2000 meter ned til sjøen. I dag er det kun et fåtall av disse som fører vann på grunn av de mange vanntunnelene som er skåret inn i øyas struktur.
Testament
Endringer og nye testamenter
Det er heller ikke noe i veien for å ha flere testamenter, og i slike tilfeller er alle like gyldige. Ved motstrid vil imidlertid det nyeste gå foran, og det kan hende at det nye må tolkes slik at det/de tidligere testamentene har falt bort.
La Palma
Opprinnelse og geologi
Fra Caldera de Taburiente mot sør løper høydedraget Cumbre Nueva («Nyryggen, som til tross for navnet er eldre enn Cumbre Vieja, «Gammelryggen»). Den sørlige delen av La Palma består av Cumbre Vieja, en vulkanås formet av mange vulkanske kjegler dannet av lava og scoria (meget porøs, mørkfarvet vulkansk stein). Cumbre Vieja er aktiv vulkan, sist utbrudd i La Palma-utbruddet i 2021, som ødela mer enn 2600 bygninger og forårsaket ett dødsfall. Utenfor Punta de Fuencaliente på sørspissen av øya, fortsetter Cumbre Vieja i sørlig retning som en undersjøisk vulkan.
Vulkan og utbrudd
Som alle Kanariøyene ble La Palma opprinnelig dannet som et undervannsfjell ved undersjøisk vulkansk aktivitet. Sammen med Tenerife er La Palma den mest vulkansk aktive av Kanariøyene. Basen ligger nesten 4000 meter under havoverflaten og når en høyde på 2426 meter over havet. For omtrent en halv million år siden kollapset vulkanen Taburiente med et gigantisk skred og dannet Caldera de Taburiente. Erosjon har siden avdekket en del av det gamle undervannsfjellet i den nordlige delen av kalderaen. Fra den tiden da spanjolene har ført opptegnelser, har det vært åtte utbrudd, som alle har skjedd på vulkanryggen Cumbre Vieja:
Engringvinge
Utseende
En ganske liten ringvinge (vingespenn 24 – 37 mm), oversiden ensfarget okergul med en liten øyeflekk med forvingens spiss. Forvingens underside er okergul med en litt større øyeflekk enn på oversiden, bakvingens underside grå med et utydelig, hvitt tverrbånd. I motsetning til de andre norske Coenonympha-artene mangler den øyeflekker på undersiden av bakvingene. Larven er grønn med tre mørkere grønne ryggstriper, to brede, lyse sidelinjer og to brunrøde spisser bakerst.
Testament
Tolking av testamentet
Testamentet må ofte tolkes for å finne frem til hva som er ment. I motsetning til hva som gjelder ved avtaletolking, som normalt skal være objektiv for å finne frem til en naturlig forståelse av ordlyden, skal testamenter som ensidige disposisjoner tolkes subjektivt, slik testator har ment det. Dette vil si at dersom det kan fastslås med noenlunde sikkerhet at testator har ment noe annet enn det en ren ordfortolking fører til, er det testators mening som skal legges til grunn. Det klassiske eksempelet er testatoren som disponerer over «biblioteket» sitt – en betegnelse han alltid har brukt om sin verdifulle vinkjeller. I slike tilfeller er det vinkjelleren arvingen skal ha, og ikke boksamlingen. Prinsippet må imidlertid anvendes med forsiktighet, og det skal rimelig sikre holdepunkter til for å tolke testamentet stikk i strid med ordlyden. Når testamentet opprettes er det derfor ikke å anbefale at man anvender alt for avvikende språkbruk, særlig gjelder dette i forhold til å forebygge tvister mellom arvingene.
La Palma
Vulkan og utbrudd
Ved Cumbre Vieja brast en ny monogenetisk vulkan den 19. september 2021 etter flere seismiske kriser som rystet øya, blant annet anomalier angående vulkansk overvåking.
Engringvinge
Levevis
Engringvingen fly ofte tallrikt på blomsterenger og i veikanter i juni – august. Den finnes i hele Sør-Norge opp til ca. 1000 moh. Larven lever på forskjellige slags gress. Den kan muligens av og til ha en delvis, andre generasjon i Norge, dette er det vanlige lenger sør i Europa. Den overvintrer som larve.
Testament
Oppbevaring av testament
Det er ingen bestemte krav til hvor eller hvordan et testament kan oppbevares. De vanligste løsningene er å oppbevare testamentet hjemme, i bankboks, hos en slektning, hos en advokat eller i tingretten.
Dersom testamentet oppbevares hos tingretten vil du sikres mot at ingen er oppmerksom på dokumentet den dagen arven skal fordeles. Når et dødsfall registreres, vil det automatisk bli undersøkt om det er registrert et testament på fødselsnummeret til avdøde. Oversikten over innleverte testament er landsdekkende.
Alle kan levere inn et testament til tingretten i distriktet der man bor. Ved innleveringen må du vise legitimasjon.
Gjensidig testament
Et gjensidig testament er et testament som går ut på at to eller flere personer skal arve hverandre. Dette er spesielt nyttig for samboere ettersom samboere ikke er like godt ivaretatt av loven som for eksempel ektefeller.
La Palma
Økonomi
Den lokale økonomien er først og fremst basert på landbruk og turisme. Bananer dyrkes over hele øya med mange bananfarmer på den vestlige siden av øya i Los Llanos de Aridane. Andre avlinger omfatter paradisfuglblomster (Strelitzia), appelsiner, avokado og druer. Lokale farmere oppdretter storfe, sauer og geiter. Fiskere som opererer fra Santa Cruz de La Palma, Tazacorte og Puerto Naos, fanger fisk for de lokale markedene.
Historie
Det antas at Kanariøyene var kjent for fønikerne og grekerne, men de tidligste skriftlige bevisene er av den romerske forfatteren Plinius den eldre, som siterte Juba II av Numidia, men Jubas skrifter gikk senere tapt. Den genovesiske navigatøren Lancelotto Malocello nådde øygruppen i 1312 og ble værende i to tiår til han ble utvist av et innfødt opprør. I 1404 begynte spanjolene erobringen av øyene. Selv om den første landingen på La Palma var i 1405, tok det til 1493 og flere blodige slag til den siste motstanden til de innfødte ble brutt. Erobreren av La Palma var Alonso Fernández de Lugo, som beseiret Tanausu, den siste innfødte kongen på øya. Han styrte området kjent som Acero (Caldera de Taburiente). Tanausu ble overfalt i bakhold etter å ha gått med på en våpenhvile arrangert av Fernández de Lugo og Juan de Palma, en innfødt guanche som hadde konvertert til kristendommen og som var en slektning av Tanausu.
I de neste to århundrene ble bosetningene på La Palma rike da øya fungerte som handelspost på veien til den nye verden. La Palma tok imot immigranter fra Castilla, Mallorca, Andalusia, Portugal og Catalonia.
Kommuner
Øya er inndelt i 14 kommuner:
Alfred Fich
Alfred Fich (født 24. januar 1827, død 31. januar 1893) var en dansk redaktør i Københavnavisa Dansk Rigstidende fram til konkursen i 1867. Deretter etablerte han sammen med Wolffs både Svenska Telegrambyrån og Norsk Telegrambyrå, begge i 1867. Svenska Telegrambyrån fusjonerte med det presseeide Svenska Pressbyrån til Tidningarnas Telegrambyrå i 1892.
Santa Cruz de Tenerife
Santa Cruz er en by på Tenerife, den største av Kanariøyene og provinshovedstaden i provinsen av samme navn. Med sine nærmere 260 000 innbyggere er byen den nest største på øygruppen.
Byen er den ene av to byer som deler hovedstadsfunksjonen for Kanariøyene. Den andre byen er Las Palmas på naboøya Gran Canaria. Der sistnevnte er hovedstad for de østlige øyene, er førstnevnte det samme for de vestlige. Fra havnen eksporteres det landbruksprodukter fra flere av Kanariøyene, ikke bare Tenerife. Et oljeraffineri ved utkanten av Santa Cruz bidrar til å gi byen industriarbeidsplasser og byen er med sin gode havn et viktig bunkringssted for skip.
Med hjelp av sin tvillingby Laguna, denne ligger 11 til 12 kilometer vest for Santa cruz, er sistnevnte en attraktiv skoleby. I Laguna ligger et større universitet, et par større sykehus og mellom Santa cruz og Laguna finnes blant annet en skuespillerskole.
Sentrumsstrøket i Laguna er forøvrig oppført på FN sin verdensarvliste.
Forholdet mellom Santa cruz og Laguna likner på flere vis det vi kan finne i forholdet mellom Stavanger og Sandnes. Byene er i ferd med å vokse sammen til ett større byområde.
Samferdselsforholdene er gode, med både ferge og flytrafikk til de andre øyene og til Europa og Afrika.
Klima
Normal sjøtemperatur, Santa Cruz de Tenerife, °C: Kilde:Santa Cruz de Tenerife Climate – seatemperature.org
Fylkesvei 7210
Fylkesvei 7210 går mellom Vennesund og Rossvika i Sømna kommune. Veien er 3,7 km lang.
Frem til 2019 hadde veien betegnelsen fylkesvei 31.
Castagneto Carducci
Castagneto Carducci er en kommune i Provinsen Livorno i den italienske regionen Toscana. Kommunen het tidligere Castagneto, men fikk sitt nåværende navn til ære for dikteren Giosuè Carducci, som vokste opp der.
Befolkningsutvikling
Tall fra ISTAT
Melodi Grand Prix 1973
Melodi Grand Prix 1973 var den 13. utgaven av Melodi Grand Prix, Norges nasjonale uttaking til Eurovision Song Contest. NRK plukket ut fem finalister fra 191 innsendte bidrag til finalen 17. februar 1973. Vinnerlåten ble Arne Bendiksens «Å, for et spill», sunget med lite orkester av kvartetten Ola Neegaard, Gro Anita Schønn, Stein Ingebrigtsen og Inger Lise Rypdal. Gruppa Bendik Singers sang den med stort orkester og representerte Norge i den internasjonale finalen i Luxembourg. Der endte sangen på sjuendeplass med 89 poeng. Det var Norges beste plassering siden 1966, og den ble ikke slått før Bobbysocks vant i 1985.
Sendingen
For første gang kunne også grupper delta i Melodi Grand Prix. Mange tidligere artister dukket opp på scenen også i år, men Lillian Harriet og brødrene Bjørn og Philip Kruse debuterte i konkurransen som en del av Bendik Singers.
Først ble de fem melodiene framført av ett sett artister, akkompagnert av Roy Hellvinds band. Deretter introduserte programleder Lønn-Arnesen de 14 jurymedlemmene, før sangene ble framført på nytt av nye artister – akkompagnert av et stort orkester under ledelse av Egil Monn-Iversen.
Pauseinnslaget var en ferdiginnspilt intervju-sketsj, der Eyvind Solås spilte rollen som en skuffet «refusert komponist». Han ble intervjuet av journalist Knut Høyland om hvor ille det var å bli refusert. Solaas spilte også rollen som en «professor» som ble intervjuet om hvordan takle å bli refusert. Mot slutten av sketsjen viser det seg at «professoren» selv har fått refusert flere bidrag i konkurransen.
Etter sketsjen kalte Vidar Lønn-Arnesen igjen opp juryen i Studio B, og medlemmene viste sine poeng sang for sang. «Å, for et spill» vant finalen, og dette var Arne Bendiksens fjerde og siste seier som låtskriver i Melodi Grand Prix. Dette var første gang en gruppe vant konkurransen.
Den 61 minutter lange sendingen ble spilt inn om ettermiddagen 17. februar og sendt i opptak i NRK Fjernsynet klokken 20.30 og NRK Radio klokken 23.05 samme kveld. Programmet ble sendt i svart-hvitt. Som med finalen i 1972, tok ikke NRK vare på sendingen, men et opptak av lavere kvalitet har overlevd og er tilgjengelig på NRK TV.
Resultat
Bendik Singers besto av Ellen Nikolaysen, Anne-Karine Strøm, Bjørn Kruse og Philip Kruse.
Avstemning
I likhet med de to foregående årene ble finalen avgjort av sju dommerpar fra sju ulike regioner i landet. Den ene var under 25 år, mens den andre var over 25 år. Hvert jurymedlem ga fra 1 til 5 poeng til hver melodi. Hver sang kunne dermed få mellom 14 og 70 poeng. Juryen satt i Studio B på Marienlyst.
Jurymedlemmene var: 1. Bodil Nilsen (Bergen), 2. Harald Wiig (Stord), 3. Gerd Lund (Narvik), 4. Svein Snefjellå (Bodø), 5. Randi Bjørlo (Hamar), 6. Moss Hundset (Hamar), 7. Inger Ann Folkvord (Kristiansand), 8. Magne Strand (Kristiansand), 9. Randi Janson (Oslo), 10. Omar Heide Midtsæter (Oslo), 11. Helle Synnøve Teodorsen (Tromsø), 12. Nils Holm (Harstad), 13. Brit Solli (Støren) og 14. Hilmar Solheim (Namsos).
Hendelser
I den internasjonale finalen ble «Å, for et spill» oversatt og framført som «It's Just A Game». Teksten inneholdt strofer på alle de andre deltakerlandenes språk og var skrevet av den amerikanske NRK-produsenten Robert «Bob» Williams. Dette året opphevet nemlig Den europeiske kringkastingsunionen reglen som krevde at landene måtte framføre sitt bidrag på sitt offisielle språk. Regelen ble gjeninnført i 1977 og deretter opphevet for godt igjen i 1999.
Etter finalen var pressen stort sett positiv til både sendingen og vinneren: «Mer profesjonelt enn noen gang var også avviklingen av finalen, som demonstrerte at Norge nå har en stall av dyktige popartister som tar sin jobb alvorlig.» skrev VG. Også Aftenposten mente at den beste sangen vant. Egil Monn-Iversen var derimot ikke nådig mot konkurransen: «Jeg synes det er galt at et nærmest ubetydelig program blir blåst opp i pressen. Jeg var imot at vi arrangerte konkurransen i år (…) neste år skal jeg forsøke å stanse det.» sa Monn-Iversen til Dagbladet.
Symfonisk metal
Symfonisk metal (eller symphonic metal) er en musikksjanger som stort sett brukes som et tillegg til en annen heavy metal-sjanger. Symfoniske metal-band legger ofte sterkt fokus på keyboard eller orgel i produksjonen, og kan bruke elementer som opera/teater-inspirert vokal og orkestrerte partier eller sanger.
Kickers Emden
BSV Kickers Emden er en tysk fotballklubb fra Emden i Niedersachsen. Klubben spiller sine hjemmekamper på Embdena-Stadion.
Klubben begynte å spille i 1928 som en sekjson under gymnastikklubben Emder Turnverein som ble grunnlagt i 1861. En uavhengig fotballklubb ble etablert 24. mars 1946.
Boksing under Sommer-OL 1992
Boksing under Sommer-OL 1992 i Barcelona, Spania. Beste nasjon ble Cuba med 7 gullmedaljer.
Michael Kightly
Michael John Kightly (føldt 24. januar 1986) er en engelsk tidligere fotballspiller.
Biografi
Kightly startet sin karriere i Southend der han skrev kontrakt med klubben 15. mars 2003. Han slo aldri gjennom i klubben og var på ët tre måneders lån hos Farnborough før han gikk gratis til Grays Athletic i Conference ligaen. Her ble han en suksess og Manchester United ble interessert i han og Alex Ferguson kalte han Non-leagues svar på Ryan Giggs.
Karriere som spiller
Tabellen er oppdatert pr 17. februar 2007
MS «Wilson Caen»
MS «Wilson Caen» er en lastebåt eid av det norske rederiet Wilson ASA. Skipet ble bygget i 1998 som MS «Dutch Navigator» ved verftet Slovenské Lodenice i Komarno. Skipet seiler under flagget til Barbados, med Bridgetown som hjemmehavn. «Wilson Caen» er på 4 400 dwt.
Sent på kvelden 5. mars 2004 fikk MS «Dutch Navigator» motorhavari omtrent 20 nautiske mil nord for Sandnessjøen. Skipet drev mot land, men redningsskøyta «Ruth Opsahl» kom til og fikk havaristen under kontroll like før den havnet i fjæresteinene.
28. juni 2012 kolliderte MS «Wilson Caen» med det italienske kabelskipet «Giulio Verne» i Emden indre havn. Skadene var imidlertid beskjedne, og skipet kunne seile videre neste dag.
Frivillige organisasjoners råd for inntektsskapende aktiviteter
Norges Innsamlingsråd (tidl. Frivillige organisasjoners råd for inntektsskapende aktiviteter) er en organisasjon som skal ivareta interessene til ideelle, humanitære og kulturelle organisasjoner på innsamlingsmarkedet i Norge. Organisasjonen ble stiftet i 1994, den gang under navnet «Forum for Innsamlingsorganisasjoner», og har i dag 48 medlemmer. Norges Innsamlingsråd holder kurs for innsamlingsmedarbeidere, hjelper til med å etablere samarbeid mellom organisasjoner og næringsliv og forsøker å styrke kvalitetssikring og etikk rundt innsamlinger. Norges Innsamlingsråd gir ut bransjebladet «Fundit!», og sekretariatet blir ledet av Leila Kaarina Valvik Raustøl.
Disse organisasjonene er medlemmer av Norges Innsamlingsråd:
Snømana
Snømana er hesten til kong Théoden av Rohan i J.R.R. Tolkiens fiktive verden Midgard. Han var føllet til Lettfot og var født og oppvokst i Edoras. Théoden red på Snømana til slaget på Pelennor-engene. Han var svakere enn Skuggfaks, hesten til Gandalv, men siden herren hans var konge i Rohan, var han som en av Meras selv. Snømana fulgte kongen til siste slutt, da han ble spiddet av en svart pil. Han tok Théoden med i fallet, og knuste mesteparten av kroppen hans. Snømana ble begravet med stor ære på Pelennor-engene like ved der han falt.
Graven hans ble kalt Snømanhaug, og på den står det en stein der det er risset inn på Gondors og Markens tungemål: «Troest tjener ga herren banen: Lettfots føll med den snehvite manen.»
Afrikanske flagg
Dette er en oversikt over internasjonale, overnasjonale og nasjonale flagg som brukes i Afrika.
Snømana
I Peter Jackson sin film, ble Snømana drept av ridedyret til Heksekongen av Angmar. Hesten som spiller i filmen heter Hercules, han var den nest høyeste etter Blanco, som spiller Skuggfaks.
List of Middle-earth animals Liste des animaux de la Terre du Milieu
Fylkesvei 2296
Frem til 2019 hadde veien betegnelsen Fv20.
Jamtli
Jamtli («jemters li») er Jämtlands läns museum i Östersund. Anlegget består av et friluftsområde med historiske miljøer, og et innendørsmuseum som viser utstillinger om regionens historie fra steinalderen til i dag, samt kunst. Museet bruker rollespill i sin historieformidling, og vender seg særlig til barnefamilier. Museet feiret sin 100-årsdag i 1986, og har fra 1913 utgitt årboken Jämten.
Historie
Friluftsmuseet på Jamtli åpnet i 1912, og Eric Festin ble ansatt som museets förste sjef. Den første tiden stod samling og utstilling av historiske bygninger og gjenstander i sentrum. Man arrangerte dessuten kurs i folkedans, folkemusikk og tradisjonelt håndverk. Målet var å bevare en kultur som i industrialiseringens kjølvann stod i fare for å bli glemt. Den ideologiske bakgrunnen for dette prosjektet ligger i de nasjonalromantiske strømningene som på 1800-tallet spredte seg i Europa. De historiske bygningene ble de første årene brukt både som magasin og som utstillingslokaler. Det var et stort framskritt da man på slutten av 20-tallet kunne bygge ny museumsbygning, inspirert av slottsarkitekturen i Wasa-epoken på 1600-tallet. Museet åpnet for publikum i 1930, med utstillinger av arkeologiske funn, kunst og tekstiler. Överhogdalsvevene var hovedattraksjon.
I 1953 begynte man å arrangere onsdagsdans på Friluftsmuseets område. Disse tilstelningene ble meget populære, og fortsatte hver sommer fram til 1979. I begynnelsen var det særlig familier som kom, men med tiden fikk arrangementet et sterkere ungdomspreg. Dette hadde mindre heldige bieffekter. Friluftsområdet ble nedslitt, og på et visst stadium måtte de historiske bygningene beskyttes med piggtråd.
Mot slutten av 60-tallet ble behovet for en gjennomgående restaurering av bygninger såvel som aktiviteter stadig tydeligere. På denne tiden begynte alternative læringsmetoder og et nytt syn på museets rolle i samfunnet å gjøre seg gjeldende. Bygninger og gjenstander skulle ikke være døde minner, de skulle inngå i museets daglige virksomhet. På Jamtli medførte disse idéene en gjennomgående vitalisering, under ledelse av Sten Rentzhog. Inspirert av living history, flyttet amatørskuespillere inn i de historiske bygningene, og gjenskapte hvordan folk spiste, arbeidet og levde før i tiden. Virksomheten ble døpt Jamtli Historieland, og har siden 1985 vært sommersesongens hovedattraksjon. Bygningen fra 1930 var ikke ideell for det nye Jamtli. I 1990 begynte man å bygge et nytt museum med moderne fasiliteter. Fem år senere kunne bygget innvies, med en serie nye utstillinger som viste Jämtland-Härjedalens kulturhistorie. Under ledelse av den nye museumssjefen Henrik Zipsane (ansatt 2002) er et europeisk perspektiv kommet i fokus i kombinasjon med det regionale.
Jamtli er i dag en populær turistattraksjon i regionen, og har vunnet flere priser de senere år. Den siste kom med tildelingen av Barnens Turistpris år 2006.
Augusta Holmès
Augusta Mary Anne Holmès (1847–1903) var en fransk komponist av irsk-engelsk avstamming.
Liv
Til tross for et åpenbart talent som pianist, ble hun nektet adgang til studier ved Conservatoire de Paris og tok privatundervisning hos Mademoiselle Peyronnet, domorganisten Henri Lambert i Versailles og Hyacinthe Klosé. Rundt 1876 ble hun student hos César Franck; hun kalte han «min mester».
Holmès giftet seg aldri, men var blant annet samboer med dikteren Catulle Mendès som hun fikk fem barn med.
Virke
De første komposisjoner publiserte Holmès under pseudonymet Hermann Zenta. Til feiringen av den franske revolusjonens 100-årsdag fikk Holmès et komposisjonsoppdrag til en Ode Triomphale, et verk for omtrent 300 orkestermusikere og 900 korsangere. Sin største suksess hadde hun med operaen La Montagne noire, den første operaen av en kvinnelig komponist i Pariseroperaens Palais Garnier siden Louise Bertin.
Hun fikk et ry som en komponist av til dels politisk vinklet programmusikk, eksempelvis de symfoniske diktene Irlande og Pologne. Holmès skrev selv tekstene til nesten alle sine sanger og oratorier, samt librettoen til operaen La Montagne Noire. Hun skjenket de fleste av sine manuskripter til Conservatoire de Paris.
Fylkesvei 7214
Fylkesvei 7214 går mellom Vik og Sømnhovd i Sømna kommune. Veien går fra Vik til Sømnhovd og tilbake til Vik. Den er 3,8 km lang.
Klientkongedømme
Klientkongedømme er et kongedømme som har mer eller mindre selvstyre, men som mer eller mindre er underlagt et annet, større og sterkere rike. Det forbindes særlig med Romerriket, som ofte brukte denne styreformen for å kontrollere erobrede områder. Det kan også brukes i omtale av lignende styreformer i andre perioder, og er i mange tilfeller synonymt med lydkongedømme og særlig klientstat.
Fylkesvei 7214
Frem til 2019 hadde veien betegnelsen fylkesvei 34.
Allan Hansen
Allan Hansen (født 21. april 1956) er en dansk tidligere profesjonell fotballspiller. Han fikk 16 A-landskamper for og scoret 3 mål. Han ble kåret til Årets fotballspiller i Danmark i 1977 og 1981.
Klientkongedømme
Ordet henspiller på patron-klientforhold, en vanlig sosial ordning i Romerriket. Rike og mektige mennesker var patroner, eller beskyttere, for mennesker av lavere stand, klienter. Patronen ga beskyttelse, hjalp ofte til økonomisk, og kunne sørge for at klientene fikk politiske embeter. Samtidig ble klienten satt i takknemlighetsgjeld til patronen, og måtte støtte ham politisk og på andre måter. Klientkongedømmene er den samme ordningen brukt på et høyere nivå; romerne fungerte som patroner som sikret en viss selvstendighet, mens klientene på sin side støttet romerne i krig og var vennligsinnet mot de egentlige makthavere.
Allan Hansen
Allan Hansen livnærer seg i dag som drosjesjåfør i Ringe.
Klientkongedømme
Det var ikke uvanlig at klientkongedømmer gjorde opprør, spesielt når en guvernør søkte å berike seg på deres bekostning, eller dersom man så at andre grupper eller stater var i ferd med å lykkes med et opprør og gjøre seg uavhengig av romerne.
Ingjerd Egeberg
Ingjerd Egeberg (født 19. mai 1967 i Drammen) er en norsk skuespiller, teaterinstruktør og tidligere teatersjef ved Rogaland Teater.
Bakgrunn og utdannelse
Egeberg vokste opp i Moelv. Hun gikk naturfaglinja på videregående, og deretter teaterlinjen ved Romerike Folkehøgskole. Så gikk hun på bibelskole, blant annet med opphold i Hellas, der hun var med på oppsøkende teater. Etter å ha tatt grunnkurs i sosialantropologi tok hun skuespillerutdannelse fra Statens teaterhøgskole.
Teater
Ingjerd Egeberg har mange års erfaring som teaterskuespiller. Hun var i flere år fast engasjert som skuespiller ved Hålogaland Teater i Tromsø, deretter ved Rogaland Teater i Stavanger. I perioden 2000–2004 var hun teatersjef ved Rogaland Teater. I 2007 begynte hun som skuespiller ved Nationaltheatret i Oslo.
Roller på Nathionaltheatret
Hun har vært med på følgende oppsetninger på Nationaltheatret:
Film og TV
Ingjerd Egeberg debuterte på filmlerretet i 2000 som «Janne» i Pål Jackmans Detektor. Senere har hun spilt «Toril Houg» i Tyven, Tyven (2001), «Liv Steen» i Ved kongens bord (2005) og hovedrollen som «Maria» i Marias menn (2006).
Fløyelsringvinge
Fløyelsringvinge (Erebia ligea) er en sommerfugl som tilhører den formrike slekten Erebia i gruppen ringvinger (Satyrinae) i den artsrike familien flikvinger (Nymphalidae). Den er meget vanlig i det meste av Norge bortsett fra ytterst ved kysten.
Utseende
En middelsstor sommerfugl som gir et ganske mørkt uttrykk, derav det noe dystre navnet skogdjevel som tidligere har blitt brukt på denne arten. Oversiden er mørk brun med en fløyelsaktig glans når sommerfuglen er nyklekt, denne forsvinner med tiden. Begge vingene har et bredt, oransje bånd langs kanten, i dette båndet er det vanligvis noen små øyeflekker, men disse kan noen ganger mangle helt. Enkelte ganger mangler også det oransje båndet. Forvingens underside er gråbrun, bakvingens underside mørkebrun med en tynn, bølgete, hvit tverrlinje og øyeflekker. Larven er sandfarget eller blekt okergul, ryggen er nesten hvit med en brun midtstripe, sidestripene brede og hvitaktige.
Levevis
Fløyelsringvingen er en nokså hurtig flyger som er særlig tallrik i bjørkebeltet og på myrer like overfor tregrensen. Den sitter ofte på steiner med vidåpne vinger. Som de fleste ringvinger bruker den ikke mye tid på å besøke blomster. Larven lever på gress, særlig myskegras (Millium effusum). Larveutviklingen tar to år.
Coyote Ugly
Coyote Ugly er en amerikansk romantisk dramakomedie fra 2000 basert på den faktiske baren Coyote Ugly Saloon, som er lokalisert i New York City. Filmens hovedrolle spilles av Piper Perabo og Adam Garcia med en liten birolle av Tyra Banks. Filmen ble regissert av David McNally og manus var av Gina Wendkos.